kardosdrur/scandi-wiki huggingface dataset:
Metropolitan Borough of Sefton

Sefton eller The Metropolitan Borough of Sefton er en storbyområde og en administrativ enhed beliggende i Merseyside i det nordvestlige England ved det irske hav.

Nogle af borough'ets byer er forstæder til Liverpool.

Metropolitan Borough of Sefton blev dannet i 1974, da en række mindre enheder i grevskabet Lancashire blev slået sammen. Ved den samme lejlighed blev området udskilt fra Lancashire for i stedet at blive en del af det nye storbygrevskab Merseyside.

Metropolitan Borough of Sefton havde 274.000 indbyggere i 2011.

Etableret i 1974
Sefton, Metropolitan Borough of
Byer i England
Merseyside
Super League

Super League eller Superleague (på dansk: superliga) kan referere til flere sportskonkurrencer:

Fodbold 
 Chinese Super League, den kinesiske superliga i fodbold
 European Super League, en ide om en fælles europæisk superliga i fodbold
 The Super League, en annonceret europæisk superliga for de bedste fodboldhold (2021)
 Indonesia Super League, den indonesiske superliga i fodbold
 FFSA Super League, den højeste regionalliga i sydaustralsk fodbold
 Græske Superleague, den græske superliga i fodbold
 Schweiziske Super League, den schweiziske superliga i fodbold
 FUFA Super League, den ugandiske superliga i fodbold

Basketball 
 Irish Basketball Superleague, den højeste liga i irsk basketball

Håndbold 
 SK Handball Super League, tophåndboldliga i Sydkorea

Ishockey 
 Ice Hockey Superleague, en tidligere britisk turnering.

Indendørs cricket 
 Superleague, forskellige turneringer i indendørs cricket i Australien.

Kickboxing 
 Thai & Kickbox SuperLeague, et tidligere europæisk kickboksning forbund

Motorsport 
 Superleague Formula, en fodboldklubbaseret motorsportsserie

Netball 
 Netball Superleague højeste liga i britisk netball
 Netball Super League højeste netballliga i Singapore

Rugby League 
 Super League Rugby, Europas højeste rugbyturnering
 Super League (Australien) en forløber til National Rugby League
 Super League International Board
 Super League war, striden over tvrettigheder som medførte etableringen af European Super League og National Rugby League

Rugby Union
 Rugby Canada Super League
 Rugby Super League (USA)

Bordtennis 
 China Table Tennis Super League
 Table Tennis Victoria Super League
Knowsley (Merseyside)

Knowsley eller The Metropolitan Borough of Knowsley er en storbykommune mellem Liverpool og The Metropolitan Borough of St. Helens. Kommunen ligger i Merseyside i det nordvestlige England.

Kommunen blev dannet i 1974, da en række mindre kommuner i grevskabet Lancashire blev slået sammen til Knowsley Kommune. Ved den samme lejlighed blev området udskilt fra Lancashire for i stedet at blive en del af det nye storbygrevskab Merseyside.

Kommunen havde 145.900 indbyggere i 2011.

Etableret i 1974
Metropolitan boroughs i Nordvestengland
Byer i England
Merseyside
David Warner

David Hattersley Warner (29. juli 194124. juli 2022) var en engelsk skuespiller. Han er blandt andet kendt for film som Tron, The Omen og Planet of the Apes. Han var også dubber og lagde blandt andet stemme til Jon Irenicus fra computerspillet Baldur's Gate II: Shadows of Amn og Morpheus fra Fallout.

Filmografi 
 Mary Poppins vender tilbage (2018)
 Sweeney Todd - The Director’s Cut (2006)

Referencer

Eksterne henvisninger 

 

Filmskuespillere fra England
Teaterskuespillere fra England
Tv-skuespillere fra England
Stemmeskuespillere
P.L. Behrend

Peter Ludvig Behrend (30. juli 1825 i København – 21. november 1883 sammesteds) var en dansk overretsassessor, far til Aage og William Behrend.

Han var en søn af vekselmægler Israel (døbt Christian Vilhelm) Behrend (1793 - 30. marts 1843) og Kirstine født Meyer (1796-1867), blev 1842 student fra Det von Westenske Institut og 1848 juridisk kandidat, var fra 1849 til 1855 fuldmægtig hos forskellige højesteretsadvokater (først hos højesteretsadvokat Carl Liebenberg, 1854 hos højesteretsadvokat C.E. Rotwitt), fra 1855 til 1860 auditør i Armeen og konstitueredes i samme tidsrum gentagne gange i civile dommerembeder, blev 1860 assessor i Kriminal- og Politiretten, i hvilken stilling han hurtig vandt et anset navn som en ualmindelig dygtig forhørsdommer; ved kgl. kommissorier blev det derfor også i den følgende tid jævnlig overdraget ham at foretage betydeligere kriminelle undersøgelser uden for København. Behrend behandlede derfor mange vigtige og omfattende kriminelle sager både i København og i det øvrige land. I Skivebogen XVIII, 1926, s. 125 og 130 (optrykt i "Gammel Brug og gammel Brøde", 1931, s. 114 og 118) har Jeppe Aakjær skildret Behrends virksomhed som kommissionsdommer i Salling 1866. 

1872 blev han assessor i Landsover- samt Hof- og Stadsretten i København, 1874 tillige næstformand i Sø- og Handelsretten, en stilling, som han dog på grund af sin svækkede helbred allerede opgav 1877. Af samme grund frabad han sig i 1876 efter kun seks års virksomhed genvalg som medlem af Københavns Borgerrepræsentation, en stilling, som han omfattede med stor interesse, og i hvilken han gjorde fortrinlig fyldest. Blandt andet kritiserede han politidirektør Vilhelm Crone i tilfælde, hvor det var påkrævet. Han døde 21. november 1883 i København. 28. juli 1866 var han blevet Ridder af Dannebrog.

19. maj 1860 ægtede han i Helligåndskirken Marie Elisabeth Amalie Ravn (2. august 1838 i København - 14. oktober 1892 i Fredericia), datter af bud i Generalkommissariatskollegiet, senere fyrbøder i Krigsministeriet Christian Henrik Christiansen Ravn (død 1858) og Mette Marie født Hansen (død 1841). 

Han er begravet på Garnisons Kirkegård.

Kilder 

 
 Danske Jurister 1736-1936.

Medlemmer af Københavns Borgerrepræsentation i 1800-tallet
Dommere i Kriminal- og Politiretten
Landsdommere fra Danmark
Jøder fra Danmark
Auditører fra Danmark
Riddere af Dannebrog
Medlemmer af Sø- og Handelsretten
Danskere i 1800-tallet
Oligodendrocyt

Oligodendrocytter (fra græsk, betydende Celler med få forgreninger), eller oligodendroglia er en gliacelle-type lokaliseret i hjernen. Deres hovedfunktion er at give støtte og isolere nervecellernes udløbere (aksoner) i centralnervesystemet. Den samme funktion udføres af Schwann celler i det perifere nervesystem. Oligodendrocytter gør dette ved at producere myelinskeder omkring aksonerne, bestående af 80% lipid og 20% protein. En enkel oligodendrocyt kan være i kontakt med over 50 aksoner, dannende omtrent 1 μm myelin omkring hvert akson.

Referencer 

Gliacelle
Thiago Lacerda

Thiago Ribeiro Lacerda (født 19. januar 1978 i Rio de Janeiro, Brasilien) er en brasiliansk skuespiller.

Eksterne henvisninger 

 

Skuespillere fra Brasilien
Personer fra Rio de Janeiro
Carl Bekker

Carl Henrik Bekker (født 28. marts 1834 i Gammel Haderslev, død 7. maj 1887 på Diakonissestiftelsen i Flensborg) var en slesvigsk advokat og politiker.

Han var søn af lærer Bertel Petersen Bekker (1797-1870) og Ellen Kristine Torp (1792-1867). Han var en af de første studenter (1854) fra den danske latinskole i Haderslev og tog slesvigsk-dansk juridisk embedseksamen i Flensborg 1861. Han blev derefter sekretær på Gottorp Amtshus indtil krigens udbrud i 1864. Bekker deltog i krigen som frivillig officersaspirant.

Han var dernæst på kontor hos den danske advokat Carl Salicath i Haderslev. Mens de fleste dansksindede sagførere i 1867 afviste at aflægge ed til den preussiske konge, tog Bekker det modsatte parti for at forblive en hjælp for de dansksindede: i 1868 nedsatte han sig som advokat og notar i Aabenraa og virkede her til sin død som talsmand for den danske befolknings interesser. I en af disse retssager, den såkaldte Bjolderup tavlesag, blev han selv idømt tre måneders fængsel. Sagen handlede om, at de dansksindede kirkeældste i 1874 ikke ønskede, at der kom en tyskpatriotisk mindetavle op i kirken for tre faldne i Den fransk-preussiske krig 1870-71). Medlemmer af æresrådet for sagførere i Hertugdømmerne søgte dernæst at berøve ham hans sagførerbestalling, hvilket mislykkedes.

Bekker var medstifter af Sprogforeningen og dennes kasserer, til han 1886 ved J.P. Junggreens død blev dens formand. Han døde efter flere års smertefuld sygdom 7. maj 1887 i Flensborg.

Han er begravet i Aabenraa.

Kilder 
  Biografi af A.D. Jørgensen
 Danmark, ill. Kalender for 1888.

Personer i Dansk Biografisk Leksikon
Artikler fra 1. udgave af Dansk biografisk leksikon
Danskere i 1800-tallet
Jurister fra Tyskland
Personer i den 2. Slesvigske Krig fra Danmark
Militærfolk fra Danmark
Camila Morgado

Camila Ribeiro da Silva (født 12. april 1975 i Petrópolis, Brasilien) er en brasiliansk skuespiller.

Eksterne henvisninger 

 

Skuespillere fra Brasilien
Gibraltar Premier Division

Gibraltar Premier Division eller Gibraltar Eurobet Premier Division er den bedste, nationale fodboldrække for herrer i Gibraltar. Den blev etableret af Gibraltars fodboldforbund i 1905. 

I 1909 steg antallet af divisioner til to, hvorefter der begyndte at ske oprykninger og nedrykninger.

Europæisk deltagelse 
Fra sæsonen 2014-2015 fik Gibraltars hold lov til at deltage i UEFA Champions League og UEFA Europa League. Gibraltar blev optaget i UEFA som fuldgyldigt medlem i 2013.

Mestre 

 Glacis United og Lincoln delte titlen i 1985

Etableret i 1905
Fodboldligaer
Premier Division
Chiddingstone Castle

Chiddingstone Castle er et slot i landsbyen Chiddingstone ved Edenbridge i Kent i England. Det ligger omkring 56 km syd for London i River Medways øvre dal. Slottet er fra det tidlige 1800-tal, men der er dele af ældre bygningsværk på stedet.

Slottet genåbnede i 2008 efter en længere restaurering og har nu over 10.000 besøgende om året. En samling af bl.a. gamle japanske sværd, rustninger, genstande fra Egypten og buddhisstiske genstande er udstillet på slottet. I 2009 blev det annonceret, at der var planer om at etablere Storbritanniens største japanske have.

Derudover viser udstillingen Chiddingstone Castles historie, heriblandt slottets arkitektoniske udvikling, dets omgivelser og livet på slottet samt tiden som skole.

Slottet er lokation i filmen Værelse med Udsigt i 1986.

Historie 
Slottets historie kan spores til tidligt i 1500-tallet. Slottet har gennemgået flere artikektoniske ændringer og har været ejet af mange  personer og familier.

Et tidligt bindingsværkshus var bolig for Streatfeild-familien i tudortiden. Det blev opbygget i sten i 1670'erne. Huset blev endnu engang omdannet  omkring år 1800 ejeren Henry Streatfeild, der besluttede at ombygge huset, så det lignede en middelalderborg og bestilte arkitekten William Atkinson til at stå for ændringerne.

Atkinsons planer blev aldrig færdiggjort som følge pengemangel og blev delvist afsluttet efter tegninger af Henry Kendall i 1830'erne.

Efter år 1900 flyttede han fra slottet og det blev solgt til lord Astor i 1938. Slottet blev brugt til militærstyrker under 2. verdenskrig og til Long Dene-skolen til 1954, hvor skolen blev lukket.

I 1955 blev det solgt til Denys Eyre Bower, tidligere bankmand og antikvitetshandler, for £6.000 for at fremvise hans samlinger.

Bygningen ejes af fire fonde med efterkommere af den oprindelige Streatfeild-familie.

Se også 
 Liste over borge og slotte i England

Referencer

Eksterne henvisninger 

chiddingstonecastle.org.uk

Slotte i Kent
Museer i England
Grækenlands Super League

Grækenlands Super League er den bedste, græske fodboldrække for herrer. Ligaen blev dannet i det nuværende format i 2006, efter Alpha Ethniki (1959-2006) og Panhellinion (1927-1956). Ligaen blev gjort professionel under Alpha Ethniki i 1979, efter at have været halv-professionel i en del år.

Grækenlands Super League er en liga med 14 hold, der møder hinanden to gange hver sæson, dermed 30 spillerrunder per sæson. Den er delt op i to kalenderår, fra juli til maj.

Statistik

Top tre ranking (1959–) 

Etableret i 1927
Fodboldligaer
Super League
League of Ireland Premier Division

League of Ireland Premier Division (irisk: Príomhroinn Sraith na hÉireann) er den bedste fodboldrække for herrer i Irland. Ligaen blev dannet i 1985, efter at det tidligere League of Ireland blev delt i to, hvor den anden part i dag er League of Ireland First Division (andendivision). 

Den består af 10 hold, hvor nummer 10 hver sæson rykker ned i League of Ireland First Division, hvorefter vinderen af den rykker op. Nummer otte og ni skal så spille mod nummer to og tre fra den anden bedste række, hvorefter to vindere findes, der enten bliver i divisionen eller rykker op. Vinderen af Premier Division går ind i anden kvalifikationsrunde til UEFA Champions League, mens nummer og tre går ind i henholdsvis anden og første kvalifikationsrunde til UEFA Europa League. 

Etableret i 1985
Fodboldligaer
Fodbold i Irland
Alaotra-Mangoro

Alaotra-Mangoro er en  region beliggende i den østlige del af Madagaskar  i den tidligere provins Toamasina. Den grænser til Sofia mod nord, Analanjirofo mod nordøst og vest,  Atsinanana mod øst, Vakinankaratra mod sydvest, Analamanga mod vest og Betsiboka mod nordvest. Regionshovedstaden er byen Ambatondrazaka, og befolkningen blev anslået til  877.700 mennesker i 2004, på et areal af 31.948 km²

Regionen er inddelt i fem distrikter: 
 Ambatondrazaka (Ambatondrazaka)
 Amparafaravola (Amparafaravola)
 Andilamena  (Andilamena)
 Anosibe An'ala (Anosibe An'ala)
 Moramanga (Moramanga)

Natur
Nationalpark Andasibe-Mantadia
Analamazoatra-reservatet
Nationalpark Zahamena

Eksterne kilder og henvisninger

Madagaskars regioner
Liga I

Liga I Bergenbier, (forkortet Liga I), er den bedste fodboldrække for herrer i Rumænien. Ligaen blev dannet i 1909, men ligaen er i nyere tid præget af mange ændringer, før store, væsentlige forandringer skete i løbet af 1990-tallet. Den gik fra 1933 til 2006 under navnet Divizia A. Liga I består af 18 hold, som spiller 34 kampe fordelt over to kalenderår. De spiller fra juli til maj. 

Klubben, som vinder det rumænske mesterskab, får muligheden for at repræsentere Rumænien ved UEFA Champions League, hvor holdet går ind i tredje kvalifikationsrunde. Med grundlag i ligaens rangering på UEFAs liste over bedste ligaer, får andenpladsen også muligheden i UEFA Champions League. Tredje- og fjerdepladsen går ind i henholdsvis tredje og anden kvalifikationsrunde til UEFA Europa League. 

Etableret i 1909
Fodboldligaer
Fodbold i Rumænien
Sloveniens PrvaLiga

Sloveniens PrvaLiga (slovensk: Prva slovenska nogometna liga) er den bedste fodboldrække for herrer i Slovenien. Ligaen blev dannet i 1991, samme år som uafhængigheden fra Jugoslavien, og et år fra dannelsen af Sloveniens fodboldforbund. Sloveniens PrvaLiga er en fodboldliga med 10 hold, der spiller 36 spillerrunder på en sæson, fordelt på to kalenderår. De spiller fra juli til maj. 

Klubben, der vinder Sloveniens PrvaLiga, bliver slovensk mester, og får derfor muligheden for at repræsentere Slovenien i UEFA Champions League, hvor holdet går ind i anden kvalifikationsrunde. Med grundlag i UEFAs liste over bedste fodboldigaer, får anden- og tredjepladsen ikke en plads i UEFA Champions League, men derimod går de til UEFA Europa Leagues første kvalifikationsrunde. 

Sidstepladsen i Sloveniens PrvaLiga rykker ned i Sloveniens PrvaLiga II, mens førstepladsen i andendivision rykker op. Nummer 9 i Sloveniens PrvaLiga spiller play-off mod nummer to i Sloveniens PrvaLiga II, om den sidste plads i Sloveniens PrvaLiga.

PrvaLiga-klubber (2019-20)

Referencer

Eksterne kilder/henvisninger 
Officiel hjemmeside PrvaLiga 
UEFA 
Soccerway 

Etableret i 1991
Fodboldligaer
PrvaLiga
Elsa Sørensen

Elsa Sørensen (født 25. marts 1934, død 18. april 2013) var en dansk pinup-model, som desuden optrådte under pseudonymet Dane Arden.

Efter at hun i 1955 blev kåret til Miss Danmark, flyttede hun til USA, hvor hun i september 1956 optrådte i Playboy som den første danske Playmate of the Month. Hun menes desuden at være den første Playmate, der ikke kom fra USA.

Elsa Sørensen var i en periode gift med den amerikanske popsanger Guy Mitchell og blev senere gift med skuespilleren Philip Mattingly.

Hun døde den 18. april 2013 efter en cykelulykke i Vero Beach, Florida.

Kildehenvisninger 
 Elsa Sorensen Mattingly Obituary  Nekrolog for Elsa Sørensen.
 Elsa Sorensen through the years  Billedserie.
 Playmate of the Month September 1956 
 Kommakommunikation: Dansk topløs.  En detektivhistorie og forlægget til denne artikel.

Fodnoter 

Modeller fra Danmark
Danmark ved sommer-OL 1920

Danmark deltager i Sommer-OL 1920. 154 Sportsudøvere, 150 mænd og 4 kvinder fra Danmark deltog i 14 sportsgrene under Sommer-OL 1920 i Antwerpen. Danmark kom på en tiendeplads med tre guld-, ni sølv- og en bronzemedalje.

Medaljer

Medaljevindere

Kilder

Links 
 http://www.aafla.org/5va/reports_frmst.htm 
 den internationale olympiske komites database for resultater under OL

Eksterne henvisninger 

Lande ved sommer-OL 1920
1920
Waldemar Nicolai Bryggemann Beichmann

Waldemar Nicolai Bryggemann Beichmann (22. januar 1783 på Hedemarken i Norge – 20. august 1862 i København) var en dansk officer.

Han blev døbt i Vange Kirke 28. januar 1783 og var søn af den i 1811 som oberst afskedigede oberstløjtnant ved Søndenfjeldske Dragonregiment Christian Frederik Beichmann og Helle Sophie født Lund. Han beskikkedes til virkelig kadet ved Landkadetkompagniet i 1797 og afgik fra dette som officer til Danske Livregiment 1. januar 1804 med sekondløjtnants karakter fra 10. juni 1803. I 1804 ansattes han med sin havende anciennitet som virkelig sekondløjtnant i Ingeniørkorpset, blev 1806 premierløjtnant og virkede som sådan under Københavns belejring 1807. 1809 udnævntes han til stabskaptajn og var dernæst i en lang årrække, fra 1810 til 1841, ansat som ingeniør ved Nyborg og Korsør Fæstninger, i hvilket tidsrum han efterhånden forfremmedes til virkelig kaptajn 1810, karakteriseret major 1828, virkelig major 1834, karakteriseret oberstløjtnant uden anciennitet 1835, oberstløjtnants anciennitet 1840 og virkelig oberstløjtnant 1841. Ved sin afrejse fra Nyborg samme år blev han æresborger i bemeldte by. Fra 1841 var han dirigerende stabsofficer ved fæstnings- og bygningstjenesten i Københavns Fæstning og Citadellet Frederikshavn; han fik året efter obersts karakter og afskedigedes 31. oktober 1848 som generalmajor. Han døde i København 20. august 1862. Han var Ridder af Dannebrog og Dannebrogsmand.

Beichmann var gift med Margrethe Elisabeth Lund (13. januar 1790 - 23. juli 1833), datter af kgl.  handelsinspektør for de søndre kolonier i Grønland Andreas Molbech Lund og Sophia Amalia født Westfalen, og havde i sit ægteskab syv børn, som alle døde før faderen.

Kilder 

 

Generalmajorer fra Danmark
Riddere af Dannebrog
Ingeniørofficerer fra Danmark
Personer i Englandskrigene fra Danmark-Norge
Danskere i 1800-tallet
Angunnguaq Larsen

Angunnguaq Larsen (født 17. januar 1976 i Nuuk, Grønland) er en grønlandsk musiker og skuespiller.

Musikudgivelser 
 Inuiaat 2000 (2000)
 Saamimmiit talerpianut (2001)
 Tribute (2003)
 M/S Kalaallit Nunaat (2005)
 Dida, Kunngi
 Kimia (2014)

Film 
 Eskimo weekend
 Nuummioq (2009)
 Eksperimentet (2010)
 Borgen (2011)
 Qaqqat alanngui(2012)

Eksterne henvisninger 
 

Musikere fra Grønland
Skuespillere fra Grønland
Personer fra Nuuk
Lasse Fogelstrøm

Lasse Marcus Hoffman Fogelstrøm (født 15. maj 1996 i Hvidovre) er en skuespiller, der har medvirket i Jagten som Marcus, Mads Mikkelsens søn i filmen. Han spiller søn til en der måske har voldtaget en lille pige og kæmper meget med, hvordan han skal håndtere det.

Lasse Fogelstrøm medvirker også i Rita 3, hvor han spiller Mads fra 9.A.

Eksterne henvisninger 
 

Skuespillere fra Danmark
Konventionen i Olkijoki

Konventionen i Olkijoki var den overenskomst, som blev indgået den 19. november 1808 mellem Sverige og Rusland under den Finske krig. Olkijoki er en by, som i dag ligger i den nuværende finske kommune Raahe ().

Både dårligt vejr og mangel på fornødenheder hæmmede begge hære værre end tidligere hvorfor den svenske øverstbefalende, friherre og generalmajor Carl Johan Adlercreutz tog initiativ til forhandlinger. Han mødtes med den russiske øverstbefalende, greve og generalløjtnant Nikolai Kamenskij, og i fællesskab nåede de frem til vilkår, som i hovedtræk indebar at:

 De svenske styrker skulle forlade Uleåborg stad i løbet af 10 dage, og Rusland overtage staden den 30. november.
 Alle svenske styrker skulle trækkes tilbage hinsides Kemi elv. Tidsfristen tog højde for forlængning på grund af isopbrud med mere.
 De svenske styrker måtte ikke ødelægge, overdrage eller sælge materiele eller fornødenheder, som de måtte efterlade.
 Alt efterladt materiele og fornødenheder tilfaldet den russiske hær.
 Intet personale eller materiele måtte bortføres fra de finske administrative enheder.
 Alle tjenestemænd og andre indbyggere fra de tidligere forladte områder skulle, med deres egen tilslutning, tillades at vende tilbage med deres ejendom.

Konventionen blev underskrevet den 19. november af Adlercreutz og Kamenskij. Dagen efter godkendtes konventionen af ”Grefve Buxhoevden. Gen. befälhafvare för kejserl. Ryska arméen”. Overenskommelsen indebar den endegyldige svenske tilbagetrækning fra Finland.

Kilder 
 Transkription af konventionstexten

Den Finske Krig
Henry Slocum Jr.

Henry Warner Slocum, Jr. (28. maj 1862 – 22. januar 1949) var en amerikansk tennisspiller, der var aktiv i slutningen af 1800-tallet. Han var søn af den amerikanske politiker og unionsgeneral Henry W. Slocum.

Slocum vandt herresingletitlen ved US National Championships 1888 i Newport ved at besejre Howard Taylor i all comers-finalen, eftersom den forsvarende mester, Richard Sears, ikke forsvarede sin titel. Året efter forsvarede han med held sin titel i udfordringsrunden med en sejr over Quincy Shaw Jr.

Slocum blev valgt ind i International Tennis Hall of Fame i 1955. Han var formand for United States National Lawn Tennis Association i 1892 og 1893.

I 1890 udgav han en bog med titlen Lawn Tennis In Our Own Country.

Kilder / eksterne henvisninger 
 International Tennis Hall of Fame - Henry Slocum
 TennisArchives - Henry Slocum
 Slocum, Henry: Lawn Tennis in Our Own Country (1890)

Noter 

Tennisspillere fra USA
International Tennis Hall of Fame
Henry Slocum

Henry Slocum henviser til flere artikler:
 Henry W. Slocum – amerikansk politiker og unionsgeneral.
 Henry Slocum Jr. – amerikansk tennisspiller.
Howard Taylor

Howard Augustus Taylor (født 23. november 1865 i New York, USA, død 26. november 1920) var en amerikansk tennisspiller. 

Taylor nåede udfordringsrunden ved US National Championships i 1884 og all comers-finalen i 1886, 1887 og 1888. Han vandt også doubletitlen i 1889 sammen med Henry Slocum Jr..

Taylor gik på Harvard University, hvor han blev NCAA-mester i både single og double 1883.

Kilder / eksterne henvisninger 
Tennis Archives - Howard Augustus Taylor 
Howard Taylor på The New York Times' website.

Noter 

Tennisspillere fra USA